b'\n_START_ARTICLE_\nSahara Sands\n_START_SECTION_\nBiografija\n_START_PARAGRAPH_\nSahara Sands gim\xc4\x97 Long By\xc4\x8de, Kalifornijoje. \xc5\xa0viesiaplauk\xc4\x97, 183\xc2\xa0cm \xc5\xabgio mergina, baigusi mokykl\xc4\x85, persik\xc4\x97l\xc4\x97 gyventi \xc4\xaf San Francisk\xc4\x85, kur netrukus tapo manekene._NEWLINE_Jos pa\xc5\xbeintis su pornografijos pasauliu \xc4\xafvyko 1992\xc2\xa0m. apsilankius seminare apie \xc5\xbemoni\xc5\xb3 seksualum\xc4\x85. \xc4\x8cia ji susipa\xc5\xbeino su \xc5\xbeinoma aktore ir sekso pedagoge Nina Hartley, viena i\xc5\xa1 seminaro organizatori\xc5\xb3. \xe2\x80\x9e- Mintis tapti pornografijos karaliene mane su\xc5\xbeav\xc4\x97jo. Mano vaikinas, dabar jau buv\xc4\x99s su\xc5\xbead\xc4\x97tinis, pritar\xc4\x97 tokiai fantazijai. Pirmiausia a\xc5\xa1 pagalvojau apie jausmin\xc4\x99 sekso pus\xc4\x99, apie susijaudinim\xc4\x85 apsinuoginus. Supratau, kad turiu savyje daugiau nepadorumo negu gal\xc4\x97jau numanyti.\xe2\x80\x9c_NEWLINE_Netrukus Sahara Sands persik\xc4\x97l\xc4\x97 \xc4\xaf Los And\xc5\xbeel\xc4\x85, pasira\xc5\xa1\xc4\x97 sutart\xc4\xaf su agent\xc5\xabra \xe2\x80\x9eWorld Modeling\xe2\x80\x9c ir tais pa\xc4\x8diais metais debiutavo kaip aktor\xc4\x97. Pirmajame filme \xe2\x80\x9eThe Young One: Part Twelve\xe2\x80\x9c, kuriame taip pat vaidino ir Sara Jang, ji pasivadino \xe2\x80\x9eSahara\xe2\x80\x9c, ta\xc4\x8diau netrukus su\xc5\xbeinojo, kad tokiu vardu jau buvo juodaod\xc4\x97 aktor\xc4\x97 devintojo de\xc5\xa1imtme\xc4\x8dio viduryje, tod\xc4\x97l savo pseudonim\xc4\x85 papild\xc4\x97 pavarde \xe2\x80\x9eSands\xe2\x80\x9c._NEWLINE_1994\xc2\xa0m. besilaukianti aktor\xc4\x97 \xc4\xafsiam\xc5\xbeino filmuose \xe2\x80\x9eReady to Drop 5\xe2\x80\x9c ir \xe2\x80\x9eReady to Drop 7\xe2\x80\x9c, o netrukus po gimdymo v\xc4\x97l sugr\xc4\xaf\xc5\xbeo \xc4\xaf filmavimo aik\xc5\xa1tel\xc4\x99._NEWLINE_Viso jos karjera truko iki 2001\xc2\xa0m., per kuri\xc4\x85 Sahara suvaidino daugiau kaip 100 film\xc5\xb3.\n_START_SECTION_\n\xc5\xa0eima\n_START_PARAGRAPH_\nAktor\xc4\x97 susilauk\xc4\x97 vaiko su aktoriumi Dic Tracy, su kuriuo i\xc5\xa1siskyr\xc4\x97 1998\xc2\xa0m.'